RAPORT referitor la strategia UE privind politica de coeziune pentru zona Atlanticului
RELATÓRIO sobre a estratégia da UE para a região atlântica no quadro da política de coesão
ΕΚΘΕΣΗ σχετικά με τη στρατηγική για την περιοχή του Ατλαντικού στο πλαίσιο της πολιτικής συνοχής της ΕΕ
ΕΚΘΕΣΗ - σχετικά με τη στρατηγική για την περιοχή του Ατλαντικού στο πλαίσιο της πολιτικής συνοχής της ΕΕ - (2011/2310 (INI)) - Επιτροπή Περιφερειακής Ανάπτυξης - Εισηγητής: Alain Cadec
RELAZIONE sulla strategia per la regione atlantica nel quadro della politica di coesione dell'Unione
RAPORT - referitor la strategia UE privind politica de coeziune pentru zona Atlanticului - (2011/2310(INI)) - Comisia pentru dezvoltare regională - Raportor: Alain Cadec
VERSLAG over de strategie voor het Atlantisch gebied van het cohesiebeleid
PRANEŠIMAS dėl ES Atlanto vandenyno regiono sanglaudos politikos strategijos
PRANEŠIMAS - dėl ES Atlanto vandenyno regiono sanglaudos politikos strategijos - (2011/2310(INI)) - Regioninės plėtros komitetas - Pranešėjas: Alain Cadec
POROČILO o strategiji kohezijske politike EU za območje Atlantika
BETÄNKANDE om EU:s strategi för sammanhållningspolitiken för Atlantområdet
MIETINTÖ EU:n koheesiopolitiikan strategiasta Atlantin alueella
MIETINTÖ - EU:n koheesiopolitiikan strategiasta Atlantin alueella - (2011/2310(INI)) - Aluekehitysvaliokunta - Esittelijä: Alain Cadec
RAPORT ELi ühtekuuluvuspoliitika Atlandi ookeani piirkonna strateegia
VERSLAG - over de strategie voor het Atlantisch gebied van het cohesiebeleid - (2011/2310(INI)) - Commissie regionale ontwikkeling - Rapporteur: Alain Cadec
ZIŅOJUMS par ES kohēzijas politikas stratēģiju Atlantijas okeāna reģionam
RAPPORT sur la stratégie pour la région atlantique dans le cadre de la politique de cohésion de l'Union
RAPPORT - sur la stratégie pour la région atlantique dans le cadre de la politique de cohésion de l'Union - (2011/2310(INI)) - Commission du développement régional - Rapporteur: Alain Cadec
REPORT on the EU Cohesion Policy Strategy for the Atlantic Area
REPORT - on the EU Cohesion Policy Strategy for the Atlantic Area - (2011/2310(INI)) - Committee on Regional Development - Rapporteur: Alain Cadec
BERICHT über die Strategie für den atlantischen Raum im Rahmen der Kohäsionspolitik der Union
BERICHT - über die Strategie für den atlantischen Raum im Rahmen der Kohäsionspolitik der Union - (2011/2310(INI)) - Ausschuss für regionale Entwicklung - Berichterstatter: Alain Cadec
SPRAWOZDANIE w sprawie strategii na rzecz obszaru atlantyckiego w ramach polityki spójności UE
ZIŅOJUMS - par ES kohēzijas politikas stratēģiju Atlantijas okeāna reģionam - (2011/2310(INI)) - Reģionālās attīstības komiteja - Referents: Alain Cadec
BETÆNKNING om EU’s samhørighedspolitiske strategi for Atlanterhavsområdet
SPRÁVA o stratégii politiky súdržnosti EÚ pre atlantickú oblasť
POROČILO - o strategiji kohezijske politike EU za območje Atlantika - (2011/2310(INI)) - Odbor za regionalni razvoj - Poročevalec: Alain Cadec
RAPPORT dwar l-istrateġija għar-reġjun tal-Atlantiku fil-qafas tal-politika ta' koeżjoni tal-Unjoni
SPRÁVA - o stratégii politiky súdržnosti EÚ pre atlantickú oblasť - (2011/2310(INI)) - Výbor pre regionálny rozvoj - Spravodajca: Alain Cadec - PR_INI - OBSAH - strana - NÁVRH UZNESENIA EURÓPSKEHO PARLAMENTU3 - DÔVODOVÁ SPRÁVA11 - STANOVISKO VÝBORU PRE DOPRAVU A CESTOVNÝ RUCH15 - VÝSLEDOK ZÁVEREČNÉHO HLASOVANIA VO VÝBORE20 - NÁVRH UZNESENIA EURÓPSKEHO PARLAMENTU - o stratégii politiky súdržnosti EÚ pre atlantickú oblasť - (2011/2310(INI)) - Európsky parlament, - -so zreteľom na článok 225 Zmluvy o fungovaní Európskej únie, - -so zreteľom na oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Vypracovanie námornej stratégie pre oblasť Atlantického oceánu (COM(2011)0782), - -so zreteľom na závery Rady o stratégii Európskej únie pre atlantickú oblasť prijaté 14. júna 2010, - -so zreteľom na stratégiu Európskej únie pre región Baltského mora a stratégiu Európskej únie pre podunajskú oblasť, - -so zreteľom na svoje uznesenie z 9. marca 2011 o európskej stratégii pre atlantickú oblasť, - -so zreteľom na stanovisko Európskeho hospodárskeho a sociálneho výboru k oznámeniu Komisie s názvom Vypracovanie námornej stratégie pre oblasť Atlantického oceánu (ECO/306), - -so zreteľom na stanovisko Výboru regiónov k oznámeniu Komisie s názvom Vypracovanie námornej stratégie pre oblasť Atlantického oceánu, - - so zreteľom na svoje uznesenie z 23. júna 2011 o cieli 3: budúca agenda cezhraničnej, nadnárodnej a medziregionálnej spolupráce, - -so zreteľom na článok 48 rokovacieho poriadku, - -so zreteľom na správu Výboru pre regionálny rozvoj a stanovisko Výboru pre dopravu a cestovný ruch (A7-0222/2012), - A. keďže oblasť Atlantického oceánu sa vyznačuje viacerými definujúcimi charakteristickými črtami, ktoré vyžadujú politickú reakciu na úrovni Európskej únie: - - ide o dynamickú námornú oblasť, - - ide o oblasť so zraniteľným morským prostredím, - - ide o západnú vstupnú bránu do EÚ, - - ide o okrajovú oblasť v rámci EÚ; - B.keďže európska kríza viedla k zhoršeniu situácie a v mnohých regiónoch v atlantickej oblasti spôsobila posun späť v miere ich rozvoja; - C.keďže oblasť Atlantického oceánu sa skladá z pomerne nesúrodých regiónov, z ktorých mnohé ešte stále nedosiahli priemernú úroveň príjmov EÚ, a preto aj naďalej zostávajú v rámci konvergenčného cieľa na účely európskej politiky súdržnosti; - D.keďže makroregionálna stratégia má pre oživenie oblasti Atlantického oceánu zásadný význam vzhľadom na to, že ponúka spoločný prístup s cieľom: - - riešiť spoločné výzvy a problémy, s ktorými sa krajiny a regióny atlantickej oblasti stretávajú, - - podporiť synergie medzi rôznymi nástrojmi a úrovňami činnosti zapojenými do politík územného plánovania, - - zapojiť zainteresované strany (súkromný sektor, regionálne a miestne orgány verejnej správy, organizácie občianskej spoločnosti) do navrhovania a vykonávania politík územného plánovania, - E.keďže stratégia by mala pokrývať všetky regióny EÚ v oblasti Atlantického oceánu vrátane pobrežných oblastí Lamanšského prielivu, Írskeho mora a najvzdialenejších regiónov a zámorských krajín a území a mala by zohľadniť vzájomný vzťah medzi oblasťami Atlantického oceánu a Severného mora; - F.keďže pre tieto územia musíme zabezpečiť trvalo udržateľný rozvoj z environmentálneho, sociálneho a hospodárskeho hľadiska; - Politika územného plánovania pre Atlantický oceán - 1.dúfa, že sa v rámci stratégie zaujme široký prístup presadzovaním schválenej strategickej vízie budúceho rozvoja v oblasti Atlantického oceánu, začlenením územného rozmeru, zlepšením prepojenia medzi pevninou a morom a vytvorením rámca na lepšie riadenie politiky územného plánovania námorného a pevninského priestoru v oblastiach Atlantického oceánu; - 2.žiada, aby sa cenné poznatky získané z rozvoja súčasných makroregionálnych a iných nadnárodných stratégií plne zohľadňovali v procese stratégie pre atlantickú oblasť, najmä pokiaľ ide o otázky, ako je riadenie, rozvoj politík, komunikácia a vlastníctvo, ciele a posudzovanie; - 3.domnieva sa, že politika súdržnosti je kľúčovým nástrojom na riešenie výziev územnej politiky EÚ a podporu endogénneho rozvoja regiónov v rámci tohto makroregiónu; - 4.požaduje, aby stratégia a jej akčný plán kládli silný dôraz na zamestnanosť, rast a investície v regiónoch, a to tak námorných, ako aj vnútrozemských; - 5.požaduje vytvorenie stálej štruktúry námorného územného plánovania pre oblasť Atlantického oceánu, ktorú by tvorili regióny, príslušné členské štáty a Komisia, s cieľom koordinovať stanovenú stratégiu a monitorovať realizáciu akčného plánu z medzisektorového a nadnárodného hľadiska; - 6.domnieva sa, že integrovaný systém správy morských a námorných údajov na úrovni EÚ je mimoriadne dôležitý na využitie námorných príležitostí; žiada Komisiu, aby ďalej vynakladala úsilie na zlepšenie riadenia a prístupnosti údajov; - 7.domnieva sa, že na zachovanie ekologickej rovnováhy a biodiverzity a na zmenšenie uhlíkovej stopy v Atlantickom oceáne sú potrebné rázne opatrenia; - 8.domnieva sa, že morský rybolov, najmä drobný a pobrežný rybolov, a činnosti akvakultúry musia zohrávať kľúčovú úlohu v rámci politík územného plánovania námorného priestoru, pretože by mohli výrazne prispievať k dynamickejšiemu hospodárskemu rastu a vytváraniu bohatstva a pracovných miest; zastáva názor, že regionalizácia spoločnej politiky rybného hospodárstva by mala viesť k zavedeniu ekosystémového riadenia prispôsobeného potrebám atlantického priestoru, a v tejto súvislosti žiada Komisiu, aby v rámci uplatňovania spoločnej politiky rybného hospodárstva a plánov riadenia vopred konzultovala s regionálnymi poradnými radami; - 9.požaduje zakladanie miestnych, regionálnych a cezhraničných partnerstiev s cieľom zlepšiť kapacity na prevenciu a riadenie rizík v Atlantiku v súvislosti s nehodami na mori a na pevnine, prírodnými katastrofami a trestnou činnosťou (pirátstvom, nezákonným obchodovaním, nezákonným rybolovom atď.) a vytváranie dostatočných a pružných mechanizmov na náhradu a kompenzáciu spôsobených škôd; požaduje vytvorenie európskej pobrežnej stráže; - 10.žiada zlepšenie existujúcich systémov monitorovania plavidiel, okamžité uplatnenie posilnených právomocí agentúry EMSA a uzatvorenie dohôd o zdieľaní údajov medzi príslušnými orgánmi s cieľom umožniť identifikáciu a sledovanie lodí a boj proti hrozbám, ako sú cezhraničná trestná činnosť, pašeráctvo, nezákonný rybolov a obchodovanie s ľuďmi; zdôrazňuje význam podpory zavádzania a realizácie európskych programov satelitnej navigácie (EGNOS a Galileo) s cieľom zabezpečiť v Atlantickom oceáne systémy na podporu vyhľadávania a záchrany; pripomína potrebu zaistiť zo strany Únie dlhodobé financovanie európskeho programu Globálne monitorovanie pre životné prostredie a bezpečnosť (GMES), ktorý prispieva najmä k predchádzaniu a riadeniu námorných rizík; - 11.domnieva sa, že územný rozmer stratégie je kľúčový na to, aby sa atlantické regióny stali dostupnejšie, a mal by sa zamerať na prepojenie atlantickej oblasti s európskou pevninou, spojenie dopravných, energetických a informačných sietí, rozvoj vidieckych a mestských oblastí vnútrozemia a posilňovanie väzieb medzi pevninou a morom vrátane odľahlých a ostrovných regiónov; - 12.je toho názoru, že námorné diaľnice pomôžu zabezpečiť prístup do regiónov v oblasti Atlantiku, posilniť obchodnú výmenu, povzbudiť hospodársku činnosť prístavov, oživiť cestovný ruch a znížiť emisie CO2; považuje za dôležité, aby v opatreniach na znižovanie emisií CO2 bol zohľadnený námorný obchod v oblasti Atlantického oceánu a osobitosti najvzdialenejších regiónov, v ktorých je námorná preprava tovaru a osôb kľúčová pre zaistenie skutočnej územnej, sociálnej a hospodárskej súdržnosti; požaduje, aby sa námorné diaľnice považovali za spôsobilé pre podporu v rámci Nástroja na prepojenie Európy; - 13.v záujme udržateľnosti námorných diaľnic a v súlade so stratégiou Európa 2020 vyzýva, aby sa zaviedli špecifické odporúčania týkajúce sa plavidiel s cieľom podporiť začlenenie pohonných systémov s nízkouhlíkovými emisiami a uplatňovanie prísnych konštrukčných kritérií z hľadiska účinnosti, pohodlia, výkonnosti, bezpečnosti, polohy a telekomunikácií; zdôrazňuje, že tieto odporúčania by sa mali zamerať na zvyšovanie efektívnosti tohto druhu dopravy, zabezpečenie ochrany životného prostredia a uľahčovanie prepojenia uvedeného druhu dopravy s ostatnými dopravnými sieťami a druhmi; - 14.považuje za nevyhnutné zlepšiť prepojenie atlantických regiónov so zvyškom Európy prostredníctvom investícií do multimodálnych dopravných infraštruktúr; - 15.zdôrazňuje potrebu účinnej cezhraničnej koordinácie a spolupráce pri výstavbe a využívaní cestnej a železničnej infraštruktúry vrátane vysokorýchlostných železničných tratí, letísk, námorných prístavov, vnútrozemských prístavov, vnútrozemských terminálov a logistických zariadení s cieľom vytvoriť udržateľnejší a multimodálny dopravný systém; - 16.zdôrazňuje hospodársky a územný význam prístavov a domnieva sa, že existencia železničných a vnútrozemských vodných spojení s vnútrozemím je rozhodujúca pre ich konkurencieschopnosť; - 17. ľutuje, že v návrhoch Komisie, ktoré sa týkajú základnej siete transeurópskych dopravných sietí, chýba koridor pokrývajúci celý atlantický priestor a že do tejto základnej siete bolo navrhnutých veľmi málo atlantických prístavov; považuje za potrebné zahrnúť medzi hlavné prístavy aj ďalšie atlantické prístavy a má v tejto súvislosti v úmysle predložiť návrhy; - 18.pripomína výhody vytvorenia Jednotného európskeho neba na účel posilnenia územnej súdržnosti prostredníctvom zintenzívnenej dopravy medzi regionálnymi letiskami v rámci Únie a vyzýva preto Komisiu, aby zabezpečila využitie funkčných blokov vzdušného priestoru v termínoch, ktoré boli stanovené na dosiahnutie tohto cieľa; - Priemyselná politika pre atlantickú oblasť - 19.dúfa, že stratégia bude prostredníctvom vhodnej priemyselnej politiky podporovať konkurencieschopnosť dynamických hospodárskych odvetví v oblastiach Atlantického oceánu; v tejto súvislosti sa domnieva, že orgány verejnej správy by mali podporovať investície súkromného sektora v oblasti výskumu a vývoja, inovácií, rozvoja zoskupení a podpory malých a stredných podnikov; - 20.žiada, aby sa osobitná pozornosť venovala tým oblastiam, v ktorých prebieha reštrukturalizácia podnikov a odvetví a zatváranie alebo premiestňovanie podnikov, s cieľom podporiť ich reindustrializáciu prostredníctvom vytvárania synergií medzi prístavnými činnosťami, logistikou a rozvojom doplnkových odvetví s väčšou pridanou hodnotou; takisto požaduje, aby sa vytvoril mechanizmus výmeny úspešných priemyselných postupov medzi oblasťami atlantického oblúka; - 21.domnieva sa, že stratégia by mala podporovať morský a námorný výskum a uľahčiť prístup podnikov k výsledkom tohto výskumu s cieľom zlepšiť vedecké poznatky o morskom prostredí, podporovať inovácie v námorných odvetviach a umožniť udržateľné využívanie morských zdrojov; - 22.zastáva názor, že stratégia by mala mať ambicióznu sociálnu dimenziu s cieľom podporiť odbornú prípravu a prístup mladých ľudí k námorným profesiám upevnením štruktúr zamestnanosti, ktoré majú v súčasnosti spojitosť s morom, a ich úlohy, pokiaľ ide o umožnenie obyvateľom zostať v pobrežných oblastiach, a tiež vytvorením nových špecializácií, ktoré môžu prispieť k udržateľnému rozvoju rybolovných oblastí a pomôcť zlepšiť kvalitu života v týchto oblastiach; - 23.zdôrazňuje, že energie z obnoviteľných morských zdrojov predstavujú priemyselné odvetvie budúcnosti, ktoré môže bojovať proti zmene klímy a energetickej závislosti EÚ, posilniť energetickú udržateľnosť v oblastiach Atlantického oceánu a dosiahnuť ciele stratégie Európa 2020; poznamenáva, že oblasť Atlantického oceánu je obzvlášť vhodná na podporu týchto energií, a domnieva sa, že je nevyhnutná verejná podpora súkromných investícií do príslušných technológií, najmä do veternej energie pri pobreží a energie z vĺn a prílivov; - 24.poukazuje na strategický význam námornej dopravy pri pobreží Atlantického oceánu a väzieb medzi najvzdialenejšími regiónmi a pevninou; žiada Komisiu, aby navrhla opatrenia na zjednodušenie administratívnych formalít v prístavoch bez straty schopnosti kontrolovať a overovať správnosť činností a nákladov; - 25.pripomína hospodársky význam námorného priemyslu v oblastiach Atlantického oceánu, najmä lodiarskeho priemyslu, ktorý je v niektorých týchto oblastiach vo veľmi ťažkej situácii a pre ktorý musí Komisia nájsť riešenia; vyzýva Komisiu, aby obnovila iniciatívu LeaderSHIP 2015 s cieľom posilniť konkurencieschopnosť tohto odvetvia na svetovom trhu; - 26.zdôrazňuje význam činností námorného rybolovu a akvakultúry v oblastiach Atlantického oceánu a je priaznivo naklonený verejnej podpore na obnovu a modernizáciu rybárskych plavidiel, ako aj osobitnému rozlišovaniu, pokiaľ ide o charakteristiky a potenciál drobného pobrežného rybolovu a zberu mäkkýšov; - 27. zdôrazňuje, že je dôležité podporovať sociálne, hospodársky a environmentálne udržateľné formy cestovného ruchu, ktoré môžu byť významným zdrojom pridanej hodnoty pre oblasti Atlantického oceánu a zároveň chrániť ich ekosystém a biodiverzitu; poukazuje na to, že podpora námorného cestovného ruchu je spôsobom, ako rozvíjať športové aktivity a oživiť cestovný ruch v oblasti výletných plavieb; - 28.zdôrazňuje, že na dne Atlantického oceánu sa nachádza bohatstvo zdrojov, a domnieva sa, že stratégia by mala uľahčiť ich udržateľné skúmanie a využívanie; - Akčný plán na obdobie rokov 2014 - 2020 - 29.požaduje, aby stratégia mala vonkajší rozmer, a to so zámerom dosiahnuť pokrok v určitých cieľoch a pritiahnuť medzinárodné investície, aby sa využili existujúce možnosti, a poznamenáva, že propagácia atlantickej oblasti ako vhodného miesta na investovanie, turistiku a podnikanie musí byť kľúčovým prvkom akčného plánu; - 30.vyzýva Komisiu, aby vytvorila atlantický makroregión a navrhla akčný plán na realizáciu stratégie v období rokov 2014 - 2020; - 31.požaduje, aby sa pri rozpracúvaní, realizácii, hodnotení a revízii akčného plánu uplatňoval prístup viacúrovňového riadenia, prostredníctvom ktorého sa do uvedených činností úzko zapoja regionálne a miestne verejné orgány, členské štáty atlantickej oblasti, zainteresované strany súkromného sektora a organizácie občianskej spoločnosti; - 32.zdôrazňuje, že akčný plán by mal namiesto vytvárania nových rozpočtových nástrojov využívať existujúce európske zdroje financovania; - 33.požaduje prepojenie akčného plánu s regionálnou politikou EÚ, s integrovanou námornou politikou, s politikou v oblasti výskumu a inovácií (Horizont 2020) a Nástrojom na prepojenie Európy; domnieva sa, že je nevyhnutné dosiahnuť súčinnosť s ďalšími európskymi politikami, a to v oblasti výskumu a inovácií, dopravy, životného prostredia, energetiky, technológií, cestovného ruchu, rybného hospodárstva a akvakultúry a medzinárodnej spolupráce; - 34.poukazuje na dôležitú úlohu, ktorú by pri poskytovaní finančných prostriedkov na investície v rámci stratégie mohla hrať Európska investičná banka, projektové dlhopisy a verejno-súkromné partnerstvá; - 35.trvá na tom, že budúca stratégia pre oblasť Atlantického oceánu musí byť založená na tematických pilieroch stratégie Európa 2020, pretože to umožní integrovaným spôsobom prepojiť tematický obsah s odvetvovými politikami; v tejto súvislosti sa domnieva, že ciele a tematické zameranie navrhované pre päť fondov zahrnutých do spoločného strategického rámca európskej politiky súdržnosti na nasledujúce programové obdobie musia tvoriť rámec akčného plánu; kladie dôraz na ciele „posilnenie výskumu, technologického rozvoja a inovácií“, „zvýšenie konkurencieschopnosti malých a stredných podnikov“, „podpora prechodu na nízkouhlíkové hospodárstvo“ a „podpora udržateľnej dopravy a odstraňovanie prekážok v kľúčových sieťových infraštruktúrach“; - 36.požaduje, aby zmluvy o partnerstve a operačné programy boli záväzne zamerané na zodpovedajúce priority makroregionálnych stratégií, na ktorých sa podieľajú, aby sa zabezpečilo, že opatrenia v rámci operačných programov a priority makroregionálnych stratégií sú úzko zladené, čo povedie k oveľa účinnejšiemu využívaniu štrukturálnych fondov a vytvoreniu pridanej hodnoty na regionálnej úrovni; poukazuje na to, že toto záväzné zameranie sa musí týkať nielen operačných programov spadajúcich pod cieľ územnej spolupráce politiky súdržnosti (INTERREG), ale aj operačných programov pre každý región atlantického priestoru; - 37.podporuje uznanie a začlenenie už existujúcich stratégií, projektov a skúseností v oblasti územnej spolupráce, ktoré by mohli ponúknuť línie činnosti a politické a operačné priority pre akčný plán; požaduje, aby sa pri vypracúvaní a vykonávaní budúcich programov územnej spolupráce v súvislosti so stratégiou náležite zohľadňoval akčný plán; navyše sa domnieva, že v rámci nadnárodnej súčasti cieľa európskej územnej spolupráce by sa mala poskytovať technická podpora pri realizácii akčného plánu, okrem iného na uľahčenie spoločného využívania najlepších postupov a sieťového prepojenia; - 38.domnieva sa, že operačné programy zamerané na viacero regiónov a fondov, ako aj integrované územné investície sú mimoriadne užitočné nástroje na uľahčenie realizácie akčného plánu; - 39.navrhuje, aby výročná správa o vykonávaní príslušných programov obsahovala hodnotenie toho, ako tieto programy prispievajú k napĺňaniu cieľov stratégie pre atlantickú oblasť a k realizácii akčného plánu; - 40.poukazuje na to, že najvzdialenejšie regióny by mohli slúžiť ako prírodné laboratóriá pre výskumnú a rozvojovú činnosť v oblasti energií z obnoviteľných zdrojov a morského hospodárstva; vyzdvihuje dôležitosť odvetvia cestovného ruchu pre tieto regióny a možnosti vytvoriť logistické platformy, ktoré by uľahčovali prepravu tovaru medzi Európou a ďalšími svetovými hospodárstvami; - 41.vyzýva vnútroštátne, regionálne a miestne orgány, aby sa snažili dosiahnuť súčinnosť medzi svojimi politikami a prioritami akčného plánu; - 42. upozorňuje na to, že zapojenie európskych fondov riadených priamo alebo spoločne do stratégie si vyžiada vytvorenie vhodného systému riadenia a kontroly, a preto požaduje zriadenie platformy pre riadenie akčného plánu, ktorý príjemcom ponúkne informačný a kontaktný modul a uľahčí koordináciu medzi rôznymi orgánmi zodpovednými za riadenie fondov; - 43.odporúča, aby sa v rámci stratégie pre atlantickú oblasť najprv schválila strategická vízia pre atlantickú oblasť, z ktorej bude vychádzať akčný plán na roky 2014 - 2020; ďalej sa domnieva, že akčný plán by mal: - - stanoviť kľúčové priority a opatrenia a určiť hlavné projekty; - - vytýčiť jasne vymedzené úlohy a povinnosti pre všetky zainteresované strany, ktoré sa podieľajú na vytváraní politiky a na vykonávaní; - - vytýčiť kľúčové ciele a súbor ukazovateľov na meranie realizácie; - - schváliť proces hodnotenia a skúmania výsledkov v polovici obdobia; ako aj - - určiť zdroje potrebné na realizáciu akčného plánu. - 44.poukazuje na to, že na roky 2012 a 2013 sa v rámci prípravnej akcie navrhnutej Parlamentom zriadilo Atlantické fórum s cieľom zapojiť všetky zainteresované strany do vypracúvania akčného plánu; zdôrazňuje, že Parlament ako iniciátor tohto fóra v ňom zohráva vedúcu úlohu; - 45.navrhuje, aby Atlantické fórum prijalo akčný plán, a vyzýva nadchádzajúce írske predsedníctvo, aby počas svojho funkčného obdobia zaradilo schválenie akčného plánu Európskou radou medzi svoje priority s dôrazom na plnenie, dôveryhodný postup monitorovania a priebežného hodnotenia a naplánovanie preskúmania v polovici obdobia; - 46. vyzýva Komisiu, aby preskúmala možnosť vypracovať podobné makroregionálne stratégie aj v ďalších regiónoch, kde by takéto opatrenie viedlo k trvalému a udržateľnému hospodárskemu rastu; - 47.poveruje svojho predsedu, aby postúpil toto uznesenie Komisii, Rade, Výboru regiónov a Európskemu hospodárskemu a sociálnemu výboru. - DÔVODOVÁ SPRÁVA - Politické súvislosti - Komisia v reakcii na politické požiadavky Rady a Parlamentu v prospech stratégie pre atlantickú oblasť 21. novembra 2011 uverejnila oznámenie s názvom Vypracovanie námornej stratégie pre oblasť Atlantického oceánu. - V rokoch 2012 a 2013 budú verejní a súkromní partneri oblasti Atlantického oceánu prizvaní k vypracovaniu akčného plánu s konkrétnymi opatreniami. Stratégia sa potom začne uplatňovať v roku 2014 a bude využívať európske, vnútroštátne a regionálne zdroje financovania. Cieľom tejto správy je sformulovať konkrétne návrhy na vymedzenie politických priorít akčného plánu. - Nevyhnutná európska politická stratégia pre Atlantický oceán - Atlantická oblasť je typická viacerými črtami: - Je to dynamická námorná oblasť vďaka obnoviteľným zdrojom morskej energie, námornej doprave, námornému priemyslu, cestovnému ruchu a rybnému hospodárstvu. - Je to priestor so zraniteľným morským prostredím, ktoré treba chrániť. - Je to priestor, ktorý je západnou vstupnou bránou do Európskej únie, a preto je pre Európu strategický. - Je to okrajová oblasť Európskej únie, čo vyvoláva otázku jej sprístupnenia a prepojenia so zvyškom Európy. - Tieto problémy presahujú štátne hranice a vyžadujú politické riešenia vzťahujúce sa na celú oblasť atlantického pobrežia. - V správe sa požaduje, aby stratégia pre atlantickú oblasť nadobudla podobu makroregionálnej stratégie s cieľom podporiť súčinnosť medzi rôznymi nástrojmi a rôznymi úrovňami činnosti zapojenými do politík územného plánovania. Makroregionálny prístup umožní prizvať subjekty z terénu (súkromný sektor, regionálne a miestne orgány verejnej správy, organizácie občianskej spoločnosti) k určovaniu a vykonávaniu cieľov stratégie. - Priority stratégie - V správe sa žiada, aby sa stratégia rozčlenila na dve témy: - územné plánovanie námorného a pevninského priestoru a zhodnotenie rozhrania pevnina/more, - podpora hospodárskej štruktúry oblastí Atlantického oceánu prostredníctvom priemyselnej politiky prispôsobenej ich konkrétnym požiadavkám. - Politika územného plánovania pre Atlantický oceán - Stratégia musí podporovať udržateľné využívanie Atlantického oceánu prostredníctvom koordinovaného riadenia všetkých ľudských činností, ktoré majú vplyv na morské prostredie. Na zachovanie ekologickej rovnováhy a biodiverzity a na zmenšenie uhlíkovej stopy bude potrebné silné opatrenie. - Stratégia sa bude musieť zamerať aj na zlepšenie kapacít na prevenciu a riadenie rizík v Atlantickom oceáne, najmä v prípade nehôd, prírodných katastrof a trestnej činnosti. Pôjde o optimalizovanie koordinácie partnerov v oblasti bezpečnosti, námorného dohľadu a civilnej ochrany. - Tieto námorné aspekty sa budú musieť doplniť a posilniť opatreniami v oblasti územnej súdržnosti. Stratégia tak prispeje k sprístupneniu oblastí Atlantického oceánu, k vzájomnému prepojeniu dopravných, energetických a informačných sietí, k rozvoju vidieckych a mestských oblastí vnútrozemia a k posilňovaniu vzťahov pevnina/more. V správe sa odporúča najmä rozvoj námorných diaľnic a dopravných infraštruktúr spájajúcich oblasti Atlantického oceánu so zvyškom Európy. - Priemyselná politika pre Atlantický oceán - Stratégia bude musieť podporovať konkurencieschopnosť dynamických hospodárskych sektorov v oblastiach Atlantického oceánu. Orgány verejnej správy na rôznych úrovniach rozhodovania budú podporovať investície súkromného sektora v oblastiach výskumu/rozvoja, inovácií, odborného vzdelávania, rozvoja zoskupení a investícií malých a stredných podnikov. - V správe sa uvádzajú hlavné odvetvia, ktoré vytvárajú hospodársku štruktúru oblasti Atlantického oceánu a ktoré musia byť zohľadnené v stratégii: - energie z obnoviteľných morských zdrojov - námorná doprava a prístavné služby, - odvetvia námorného priemyslu, najmä lodiarsky priemysel, - rybolov a akvakultúra, - cestovný ruch a rekreačná plavba. - Vykonávanie stratégie - Stratégia bude určená všetkým európskym oblastiam Atlantického oceánu vrátane pobrežných oblastí Lamanšského prielivu, Írskeho mora a najvzdialenejších regiónov a zámorských krajín a území. Stratégia bude rozvíjať aj opatrenia v oblasti medzinárodnej spolupráce. - Do tejto stratégie budú zapojení rôzni dotknutí partneri, najmä členské štáty, regionálne a miestne verejné orgány a organizácie občianskej spoločnosti a súkromného sektora. Stratégia sa bude vykonávať od roku 2014 a koordinovať s budúcim viacročným finančným rámcom v podobe akčného plánu. - Štrukturálne fondy a integrovaná námorná politika budú základom tohto akčného plánu. Mala by sa tiež uľahčiť súčinnosť s inými politikami Európskej únie (výskum, energetika, ochrana životného prostredia, rybné hospodárstvo a medzinárodná spolupráca) a s politikami členských štátov a regionálnych i miestnych orgánov. - Stratégia sa musí zamerať na lepšie využitie súčasných európskych zdrojov financovania, bez vytvárania nových rozpočtových nástrojov. Pôjde o lepšie nasmerovanie súčasných politík vo všetkých sektoroch a všetkých oblastiach týkajúcich sa oblastí Atlantického oceánu. V správe sa požaduje, aby sa na ďalšie programové obdobie štrukturálnych fondov zaviedlo vyčleňovanie prostriedkov pre operačné programy k makroregionálnym prioritám, ktorých sa týkajú. - Štruktúra akčného plánu - Akčný plán stratégie bude vypracovaný v roku 2012 v rámci Atlantického fóra financovaného z prípravnej akcie Európskeho parlamentu. Prizvané budú všetky dotknuté subjekty. Hlavnú úlohu bude mať Európsky parlament zastúpený svojim spravodajcom. - Spravodajca navrhuje, aby sa akčný plán riadil touto štruktúrou: - -I- Sprístupnenie oblastí Atlantického oceánu - (a) Rozvoj námorných diaľnic a udržateľná námorná doprava - (b) Spojenie atlantického priestoru so zvyškom Európy - (c) Podpora rozhrania pevnina/more - -II- Podpora konkurencieschopnosti atlantických priemyselných odvetví - (a) Podpora výskumu/rozvoja a morských a námorných inovácií - (b) Podpora investícií podnikov a najmä investícií MSP - (c) Podpora odborného vzdelávania a prístupu mladých k námorným profesiám - (d) Podpora rozvoja námorných klastrov - (e) Zabezpečenie udržateľného využívania prírodných zdrojov morského prostredia - -III- Ochrana životného prostredia oblasti Atlantického oceánu - (a) Ochrana morskej biodiverzity a krajiny - (b) Zmenšenie uhlíkovej stopy - (c) Zlepšenie vedeckých poznatkov o morskom prostredí - -IV- Reakcia na hrozby a mimoriadne udalosti - (a) Zjednodušenie výmeny informácií v oblasti bezpečnosti, námorného dohľadu a pozorovania morského prostredia - (b) Koordinovanie úsilia v oblasti civilnej ochrany - (c) Spoločný boj proti trestnej činnosti a nezákonným postupom - V kontexte tvorby akčného plánu sa spravodajca domnieva, že ďalej uvedené opatrenia sú zaujímavými príkladmi osvedčených postupov, ktoré stoja za pozornosť jednotlivých partnerov: - NÁZOV - OBLASŤ - CIEĽ - ATCLUSTERS - priemyselné klastre - podpora spolupráce priemyselných klastrov v oblasti Atlantického oceánu s cieľom ich rozvoja - SEAS-ERA - výskum - koordinácia jednotlivých morských výskumných programov v rámci európskeho výskumného priestoru (uskutočnenie morského výskumu atlantickej morskej oblasti) - KIMERAA - morské zdroje - rozvoj centier excelentnosti v morskom hospodárstve vytváraním prepojení medzi vedeckými poznatkami a podnikmi z oblasti morských zdrojov - MARINE KIC - morské zdroje - vytvorenie platformy pre výskum, odborné vzdelávania a inovácie na zabezpečenie udržateľného využívania morských zdrojov - MARMED - morské zdroje - zhodnocovanie morských zdrojov na biomedicínske využitia v spolupráci s priemyslom - AUXNAVALIA - lodiarsky priemysel - zlepšenie konkurencieschopnosti vedľajšieho priemyslu lodiarskeho odvetvia prostredníctvom podpory transferu technológií - PROPOSSE - námorná doprava - podpora námornej dopravy na krátke vzdialenosti ako alternatívy k ostatným spôsobom prepravy tovaru - Waterborne Technology Platform - námorná doprava - riadenie stáleho dialógu medzi súkromným sektorom a orgánmi verejnej správy na rôznej úrovni s cieľom vymedziť priemyselnú stratégiu pre námornú dopravu (v oblasti výskumu/rozvoja, odborného vzdelávania, dodržiavania sociálnych a environmentálnych štandardov) - MAREN - energie z obnoviteľných morských zdrojov - uľahčenie prístupu priemyslu k výsledkom výskumu kvality v oblasti energií z obnoviteľných morských zdrojov - ENERGYMARE - energie z obnoviteľných morských zdrojov - vytvorenie siete medzinárodnej spolupráce na podporu a rozvoj energie z obnoviteľných morských zdrojov vrátane testovania experimentálnych prototypov - ATLANTIC POWER - energie z obnoviteľných morských zdrojov - identifikácia nových medzier na trhu a vymedzenie vzdelávacích programov podľa potrieb sektora energie z obnoviteľných morských zdrojov - ARCOPOL + - znečistenie morí - zvýšenie námornej bezpečnosti a schopnosti oblastí Atlantického oceánu pripraviť sa a reagovať na znečistenie pobreží ropnými a toxickými látkami - ANCORIM - pobrežné riziká - vytvorenie siete pre výmenu poznatkov a osvedčených postupov pri zlepšovaní schopnosti riadiť pobrežné riziká (urbanizácia, pobrežná erózia, znečistenie atď.) - DURATINET - dopravné infraštruktúry - vytvorenie siete excelentnosti na podporu dlhovekosti, bezpečnosti a udržateľnosti dopravných infraštruktúr v oblasti Atlantického oceánu - BATTERIE - dopravné infraštruktúry - zvýšenie efektivity multimodálnych logistických reťazcov vrátane účinného prepojenia intermodálnych dopravných sietí - START - doprava - zjednodušenie cestovania hromadnou dopravou v oblastiach Atlantického oceánu prostredníctvom zlepšenia intermodality a zrozumiteľnejších informácií na vstupných miestach oblastí (letiská, prístavy, železničné uzly) - CFA-EFFIPLAT - železničná doprava - vytvorenie medzinárodnej siete zloženej z orgánov verejnej správy, železničných a logistických operátorov a operátorov verejných a súkromných prístavov podieľajúcich sa na zlepšovaní železničnej a intermodálnej dopravy v nákladnom atlantickom koridore - MARLEANET - námorné vzdelávanie - vytvorenie siete námorných vzdelávacích stredísk v oblasti Atlantického oceánu - PRESPO - rybné hospodárstvo - podporovanie udržateľného drobného rybolovu, ktorý prispieva k udržaniu zamestnanosti v sektore rybného hospodárstva a k oživeniu pobrežných regiónov - CLIMATLANTIC - uhlíková stopa - vývoj stratégií na zmenšenie uhlíkovej stopy na miestnej a regionálnej úrovni - NEA2 - rekreačná plavba - zabezpečenie udržateľného a koordinovaného rozvoja sektora rekreačnej plavby v oblastiach Atlantického oceánu (aktivity, prístavy pre rekreačné plavidlá, priemysel a služby) posilnením spolupráce v hospodárskej, environmentálnej a sociálnej oblasti - 4.6.2012 - STANOVISKO VÝBORU PRE DOPRAVU A CESTOVNÝ RUCH - pre Výbor pre regionálny rozvoj - k Stratégii politiky súdržnosti EÚ pre atlantickú oblasť - (2011/2310(INI)) - Spravodajkyňa výboru požiadaného o stanovisko: Silvia-Adriana Ţicău
ДОКЛАД относно стратегията за района на Атлантическия океан в рамките на политиката на сближаване на Съюза
ДОКЛАД - относно стратегията за района на Атлантическия океан в рамките на политиката на сближаване на Съюза - (2011/2310(INI)) - Комисия по регионално развитие - Докладчик: Alain Cadec
JELENTÉS az atlanti régiót illető stratégiáról az Unió kohéziós politikájának keretében
JELENTÉS - az atlanti régiót illető stratégiáról az Unió kohéziós politikájának keretében - (2011/2310(INI)) - Regionális Fejlesztési Bizottság - Előadó: Alain Cadec
BETÆNKNING - om EU’s samhørighedspolitiske strategi for Atlanterhavsområdet - (2011/2310(INI)) - Regionaludviklingsudvalget - Ordfører: Alain Cadec
INFORME sobre la Estrategia de la Política de Cohesión de la UE para el espacio atlántico
RELAZIONE - sulla strategia per la regione atlantica nel quadro della politica di coesione dell'Unione - (2011/2310(INI)) - Commissione per lo sviluppo regionale - Relatore: Alain Cadec
SPRAWOZDANIE - w sprawie strategii na rzecz obszaru atlantyckiego w ramach polityki spójności UE - (2011/2310 (INI)) - Komisja Rozwoju Regionalnego - Sprawozdawca komisji opiniodawczej: Alain Cadec
ZPRÁVA o strategii politiky soudržnosti EU pro oblast Atlantského oceánu
RAPPORT - dwar l-istrateġija għar-reġjun tal-Atlantiku fil-qafas tal-politika ta' koeżjoni tal-Unjoni - (2011/2310(INI)) - Kumitat għall-Iżvilupp Reġjonali - Rapporteur: Alain Cadec
ZPRÁVA - o strategii politiky soudržnosti EU pro oblast Atlantského oceánu - (2011/2310(INI)) - Výbor pro regionální rozvoj - Zpravodaj: Alain Cadec
RAPORT - ELi ühtekuuluvuspoliitika Atlandi ookeani piirkonna strateegia - (2011/2310(INI)) - Regionaalarengukomisjon - Raportöör: Alain Cadec
RELATÓRIO - sobre a estratégia da UE para a região atlântica no quadro da política de coesão - (2011/2310(INI)) - Comissão do Desenvolvimento Regional - Relator: Alain Cadec
BETÄNKANDE - om EU:s strategi för sammanhållningspolitiken för Atlantområdet - (2011/2310(INI)) - Utskottet för regional utveckling - Föredragande: Alain Cadec
INFORME - sobre la Estrategia de la Política de Cohesión de la UE para el espacio atlántico - (2011/2310(INI)) - Comisión de Desarrollo Regional - Ponente: Alain Cadec